Държавен вестник, бр. 50, 2015 г., стр. 33

БРОЙ  50	
Д Ъ Р Ж А В Е Н  В Е С Т Н И К 	
СТР.  33  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ВЪНШНИТЕ РАБОТИ
ПРОГРАМА
за сътрудничество между правителството на 
Република България и правителството на 
Португалската република в областта на езика, 
образованието и науката, културата, спорта, 
младежта и общественото осведомяване за 
периода 2015 – 2018 г.
(Одобрена с Решение № 548 от 25 юли 2014 г. на 
Министерския съвет. В сила от 15 юни 2015 г.)
Правителството на Република България и 
правителството на Португалската република, 
наричани по-долу „Страните“, 
Водени от желанието да развиват и раз­
ширяват връзките на сътрудничество между 
двете страни в сферата на езика, образовани­
ето и науката, културата, спорта, младежта и 
общественото осведомяване;
Въз основа на принципите на Културната 
спогодба между Народна република България и 
Португалската република, подписана в София 
на 7 май 1976 г., се споразумяха да приемат 
тази Програма за периода 2015 – 2018 г.,
решават:
Г л а в а  І
ПРЕДМЕТ
Член 1. Предмет 
Страните приемат помежду си тази Про­
грама за сътрудничество в областта на езика, 
образованието и науката, културата, спорта, 
младежта и общественото осведомяване.
Г л а в а  І І
ЕЗИК 
Член 2. Сфери на сътрудничество
1. Страните поощряват популяризирането 
на езика и културата на другата Страна.
2. Всяка Страна стимулира институциите за 
преподаване, изучаване и научни изследвания 
в областта на езика и културата на другата 
Страна, както и установяването на преки 
контакти за сътрудничество в сферата на сво­
ята компетентност със сродни институции от 
другата Страна.
Член 3. Разпространяване на българския и 
португалския език и култура
1. Страните развиват проекти за сътрудни­
чество с цел разпространяване на своя език 
и култура в другата Страна, и по-конкрет­
но – посредством учебни и културни проекти 
и дейности.
2. Португалската Страна чрез Института 
за културно и езиково сътрудничество „Ка­
мойнш“ изразява своята готовност да изгражда 
партньорства с български висши училища за 
подпомагане преподаването на специалностите, 
свързани с португалския език и култура.
3. Формите на партньорствата, които ще 
бъдат установени между двете страни, се 
определят чрез обмен на информация между 
Страните и могат да включват създаването 
на лекторати, на програми за щатни и хоно­
рувани преподаватели, както и програми за 
подготовка на преподаватели по португалски 
език като чужд език (ПЧЕ) и български език 
като чужд език.
4. Страните подпомагат изпращането на 
лектори по съответните езици на реципрочна 
основа във висши училища на двете Страни 
при изявено желание и съгласно финансовите 
си възможности. В този смисъл Страните имат 
готовност да анализират нови предложения за 
изпращане на лектори и в други университети на 
основата на подадени заявки от институциите, 
свързани с обучението и разпространението 
на езика и културата на всяка от Страните, 
като подробностите се уточняват по диплома­
тически път.
5. Португалската Страна уведомява, че 
чрез дигиталната платформа на Института 
„Камойнш“, наречена „Виртуален център 
Камойнш“, се предлагат курсове за задочно 
изучаване и подготовка, като проявява своята 
готовност за сътрудничество в тази област.
Член 4. Изучаване на португалския език и 
култура в основните и средните училища
1. Португалската Страна заявява интерес да 
получава от българската Страна периодична 
информация за състоянието на обучението по 
португалски език в България на ниво основно 
и средно образование, и по-конкретно – за броя 
на ученици, класове и преподаватели, което да 
позволи да се разбере каква подкрепа следва 
да окаже португалската Страна за развитие на 
изучаването и на обучението по португалски 
език и култура за тези образователни степени 
в Страната.
2. Българската Страна предоставя периодич­
но данни за степента на обучение по порту­
галски език в българските държавни училища 
и търси подкрепата на португалската Страна 
винаги когато е необходима, с оглед успешното 
развитие на обучението по португалски език.
3. Португалската Страна заявява своята го­
товност за развитие на проекти за подготовка 
на преподаватели с българска националност по 
специалността „Португалски език като чужд 
език“ (ПЧЕ), в случай че има заявен интерес 
от страна на български училища за въвеждане 
на ПЧЕ в техните учебни планове.
Член 5. Оценка и удостоверяване на кому­
никативните способности по португалски и 
български език
1. Португалската Страна уведомява, че съ­
ществува Система за оценка и удостоверяване 
на португалски език като чужд език (SACPLE), 
която може да се използва единствено във 
формално подпомаганите или сертифицирани 
от Института „Камойнш“ центрове, и заявява